section_heading: Životopis
paragraph_text: Rođena u Rijeci 1989. Od ranog djetinjstva počinje se izražavati glazbom, 1996. upisuje glazbenu školu za klavir i priključuje se dječjem zboru. Prvi samostalni vokalni nastup uz pratnju benda i zbora, ostvaruje na dječjem festivalu "Vruće ljeto" 2002. u Crikvenici. U ranoj mladosti pjeva i piše autorske pjesme u nekoliko glazbenih sastava. Nakon završene opće gimnazije, upisuje studij informatike i priključuje se riječkom zboru Putokazi. Godine 2015. počinje pjevati prateći vokal u riječkom electro - pop sastavu Quasarr. Godine 2016. priključuje se kao glavni vokal riječkom country sastavu Crooks & Straights s kojima nastupa na festivalima u Austriji, Švicarskoj i Norveškoj do 2017. godine kada se odlučuje na samostalni autorski rad.